Matthias Friedli

De **Matthias Friedli** (* 3. Jänner 1978 z Langete) isch en Gèrmanischt und Leerer. Er schaffet hüt zum äinten as Redakter am Schwyzerischen Idiotikon und zum anderen as Gimileerer a de Nöie Kantonsschuel Aarau.

## Läbe
De Friedli, en Soon vo bèèrnischen Eltere, isch im Aargöi z Suur und z Schöftlen uufgwachse. Nach de Matuur z Aarau hät er a den Uniwèrsitèète Züri und Lausanne Tüütschi und Französischi Spraach- und Literatuurwüsseschaft gstudiert. Vo 2001 bis 2007 isch er am Leerstuel vo der Elvira Glaser aagstelt gsy und hät a dèren irem Projäkt *Syntaktischer Atlas der deutschen Schweiz* (SADS) mitgwürkt. 2004 hät er s Lizänziaat gmachet, und 2008 isch er promowiert woorde. Vo 2006 bis 2010 isch er Leerbiuufträite für Linguischtik a der Uniwèrsitèèt Züri und a de Pèdagoogische Hoochschuel Züri gsy. Und vo 2008 bis 2014 hät er am Projäkt *Chlyne Spraachatlas vo de tüütsche Schwyz* (KSDS) mitgschaffet, ere volchstümlichen und komäntierte Churzuusgaab vom achtbändige *[[Sprachatlas der deutschen Schweiz|Spraachatlas vo de tüütsche Schwyz]]* (SDS).

Sit 2009 schaffet er as Gimileerer z Aarau und git deet Tüütsch. Sit 2018 isch er au Redakter am Schwyzerischen Idiotikon und dezue ane na Mitgliid vom Schwyzerische Dudenuusschuss.

Zäme mit dem Dieter Studer-Joho hät de Friedli 2019/2020 s Projäkt «Hunziker2020» gläitet: Em Jakob Hunziker sys *Aargauer Wöörterbuech,* wo dèè 1877 für d Idiotikon-Redakzioon publiziert ghaa hät, isch digitaal zuegänglich gmachet woorde, und 2020 hät en äigetlichs «Hunziker-Jaar» mit vilne Byträäg und Veraastaltige stattgfunde.

## Publikazioone
**Monografye**
* *Der Komparativanschluss im Schweizerdeutschen: Arealität, Variation und Wandel.* Dissertazioon. Universität Zürich, 2012 (online).
* (zäme mit de Helen Christen und der Elvira Glaser as Usegäber und Mitarbäiter:) *Kleiner Sprachatlas der deutschen Schweiz.* Frauefäld, spööter Züri 2010 und sit doo e ganzi Räie Nöiuuflaage.

**Woortartikel**
* Mee und mee Artikel im Band XVII vom *Schwyzerischen Idiotikon*.

**Uufsätz**
* *Si isch grösser weder ig! Zum Komparativanschluss im Schweizerdeutschen.* I: Helen Christen (Ug.): *Dialektologie an der Jahrtausendwende. Linguistic online* 24, 2005, S.&nbsp;79–113 (online).
* *Der Komparativanschluss im Schweizerdeutschen – ein raumbildendes Phänomen.* I: Hubert Klausmann (Ug.): *Raumstrukturen im Alemannischen. Beiträge der 15. Arbeitstagung zur alemannischen Dialektologie, Schloss Hofen, Lochau (Vorarlberg) vom 19.–21.9.2005.* Graz-Fêalkl 2006, S.&nbsp;103–107.
* (zäme mit de Helen Christen und der Elvira Glaser:) *Der Kleine Sprachatlas der deutschen Schweiz: Von der Idee zum Volksbuch.* I: Verein für das Schweizerdeutsche Wörterbuch (Ug.): *Schweizerdeutsches Wörterbuch. Bericht über das Jahr 2010.* [Züri 2011], S.&nbsp;25–49 (Digitalisaat).
* (zäme mit de Michelle Waldispühl:) *Dialektologie als Unterrichtsgegenstand auf Sekundarstufe II.* I: VSDL (Ug.): *Shribe und Schwetze im Dialekt. Die Sprachsituation in der heutigen Deutschschweiz.* Deutschblätter Nr. 66. Wil 2014, S.&nbsp;21–33.
* (zäme mit em Dieter Studer-Joho und de Manuela Weibel:) *Hunziker2020: Das Aargauer Wörterbuch auf seiner Reise ins 21. Jahrhundert.* I: *Schweizerisches Idiotikon. Jahresbericht 2020.* [Züri 2021], S.&nbsp;21–40 (online) und i: *Argovia* 133, 2021, S.&nbsp;93–110.

## Weblink
* Matthias Friedli uf idiotikon.ch

## Fuessnoote